wannaphong/clean_thaiwikipedia huggingface dataset:
# ปลาปอมปาดัวร์เฮคเคล
ปลาปอมปาดัวร์เฮคเคล  ปลาน้ำจืดชนิดหนึ่ง ในวงศ์ปลาหมอสี (Cichlidae)

จัดเป็นปลาปอมปาดัวร์ชนิดหนึ่ง มีลักษณะโดดเด่นที่แตกต่างจากปลาปอมปาดัวร์ชนิดอื่น ๆ คือ กลางลำตัวมีแถบสีดำในแนวตั้งข้างลำตัว 9 แถบ โดยแถบที่ 5 บริเวณกลางลำตัวจะเป็นแถบหนาใหญ่เห็นชัดเจนที่สุด และแถบแรกที่พาดบริเวณดวงตาและแถบสุดท้าย คือ แถบที่ 9 บริเวณโคนหางจะมีสีดำเข้มเช่นเดียวกัน แต่มีขนาดเล็กกว่า 

ปลาปอมปาดัวร์เฮคเคล จะพบในแหล่งน้ำที่น้ำมีสีชา หรือที่เรียกว่า "Black Water" ความเป็นกรดเป็นด่าง (pH) ของน้ำประมาณ 3.8-4.8 ซึ่งนับว่ามีความเป็นกรดสูง และปลาปอมปาดัวร์เฮคเคลเมื่อเทียบกับปลาปอมปาดัวร์ชนิดอื่นอีก 2 ชนิดนั้นจะมีขนาดเล็กกว่า โดยทั่วไปพฤติกรรมในธรรมชาติมักรวมกลุ่มเป็นฝูงขนาดใหญ่เฉพาะปลาปอมปาดัวร์เฮคเคลด้วยกัน 

นอกจากนี้แล้วในวงการปลาสวยงาม ปลาปอมปาดัวร์เฮคเคลยังสามารถแบ่งออกเป็นสายพันธุ์ย่อย ๆ ได้อีกจำนวนหนึ่งตามสีสรร และแหล่งน้ำที่พบ ได้แก่

นามูนดาบลูเฮคเคล (Nhamundá blue heckel)  เป็นปลาปอมปาดัวร์เฮคเคลที่มีที่มาจากแม่น้ำนาบูนดา ส่วนใหญ่มักมีลวดลายบนตัวเป็นสีเขียวอมน้ำเงินเห็นชัดเจน โดยเฉพาะบางตัวจะมีสีเข้มมากจนถึงบริเวณใบหน้าและแก้มเป็นปื้นสีเขียวอมน้ำเงิน ซึ่งลักษณะอย่างนี้จะเรียกว่า "บลูมูนเฮคเคล" (Blue moon heckel) มีราคาซื้อขายที่สูง และหาได้ยากมาก
อูนินิเฮคเคล (Unini heckel) เป็นปลาปอมปาดัวร์เฮคเคลที่มีที่มาจากแม่น้ำอูนินิ 

ซึ่งปลาปอมปาดัวร์เฮคเคลนั้น ได้ถูกนำมาผสมข้ามพันธุ์กับปลาปอมปาดัวร์สายพันธุ์ต่าง ๆ ที่ได้รับการพัฒนาสายพันธุ์จากปลาป่ามาแล้ว กลายเป็นสายพันธุ์ใหม่ ๆ ที่มีสีสันโดดเด่นกว่าสายพันธุ์อื่น ๆ แต่ยังคงลายพาดบริเวณกลางลำตัวที่โดดเด่นไว้อยู่ ซึ่งปลาในลักษณะนี้ถูกเรียกว่า "ปลาปอมปาดัวร์เฮคเคลครอส" (Heckel cross) ในปัจจุบัน ปริมาณการผลิตที่มีลักษณะสวยงามพอจะจำหน่ายได้ก็ยังมีปริมาณไม่มากนัก ทำให้ปลาปอมปาดัวร์เฮคเคลครอสมีราคาซื้อขายที่แพงไม่แพ้ปลาป่าเลยทีเดียวหน้า 96-121, Wild Discus ทำความรู้จักปอมฯ ป่า. "Wild Ambition" โดย เอกราช กลิ่นบุปผา/Jack @ Brilliant Discus, น.สพ.ฐิตินันท์ เศียรอักษร, กองบรรณาธิการ. นิตยสาร Aquarium Biz ฉบับที่ 44 ปีที่ 4: กุมภาพันธ์ 2014
# เกิลส์เจเนอเรชันเวิลด์ทัวร์ เกิลส์แอนด์พีซ
เกิลส์เจเนอเรชันเวิลด์ทัวร์ เกิลส์แอนด์พีซ  เป็นทัวร์คอนเสิร์ตครั้งที่ 5 และเป็นเวิลด์ทัวร์คอนเสิร์ตครั้งแรกของกลุ่มศิลปินหญิงจากเกาหลีใต้ เกิลส์เจเนอเรชัน หรือ โซนยอชิแด ประกาศจัดอย่างเป็นทางการเมื่อเดือนเมษายน พ.ศ. 2556 และเริ่มแสดงเมื่อวันที่ 8 และ 9 มิถุนายน พ.ศ. 2556 ที่โซล ประเทศเกาหลีใต้ ก่อนจะทัวร์ไปตามเมืองต่าง ๆ ทั่วโลก

 ความเป็นมาของคอนเสิร์ต 

SM Entertainment ต้นสังกัดของโซนยอชิแดได้ประกาศการจัดเวิลด์ทัวร์คอนเสิร์ตครั้งนี้อย่างเป็นทางการเมื่อวันที่ 26 เมษายน พ.ศ. 2556 หลังจากสิ้นสุดการแสดงคอนเสิร์ต Girls & Peace Japan 2nd Arena Tour 5 วัน ทัวร์คอนเสิร์ตครั้งนี้จัดขึ้นที่เกาหลีใต้หลังจากคอนเสิร์ตครั้งล่าสุดคือ 2011 Girls' Generation Tour ถึง 2 ปี บัตรเข้าชมคอนเสิร์ตที่เกาหลีใต้ได้เปิดจำหน่ายเมื่อวันที่ 9 พฤษภาคม และในวันแถลงข่าวคอนเสิร์ต ได้แจ้งว่าคอนเสิร์ตครั้งนี้มีแผนการออกทัวร์คอนเสิร์ตในประเทศใหญ่เช่น สหรัฐอเมริกา รวมไปถึงประเทศในทวีปอเมริกาใต้

ในวันที่ 5 มิถุนายน ได้มีประกาศว่าโซนยอชิแดจะจัดคอนเสิร์ตรอบต่อไปที่กรุงไทเป ประเทศไต้หวันในวันที่ 20 และ 21 กรกฎาคม

ในวันที่ 2 สิงหาคม ได้มีการยืนยันว่าโซนยอชิแดจะจัดแสดงคอนเสิร์ตนี้ที่กรุงจาการ์ตา ประเทศอินโดนีเซีย ซึ่งถือเป็นครั้งแรกที่พวกเธอได้ไปแสดงคอนเสิร์ตที่อินโดนีเซีย โดยคอนเสิร์ตในอินโดนีเซียจะจัดขึ้นในวันที่ 14 กันยายน ก่อนจะทัวร์ต่อไปที่ประเทศสิงคโปร์ในวันที่ 12 ตุลาคม และที่ฮ่องกงในวันที่ 9 และ 10 พฤศจิกายน ต่อด้วยกรุงเทพมหานคร ประเทศไทยในวันที่ 11 มกราคม พ.ศ. 2557 และที่มาเก๊าในวันที่ 15 กุมภาพันธ์ พ.ศ. 2557

ทั้งนี้ แทยอน หัวหน้าวงได้กล่าวว่ามาเก๊าจะเป็นเมืองสุดท้ายของเวิลด์ทัวร์คอนเสิร์ตนี้ แต่เวิลด์ทัวร์คอนเสิร์ตครั้งต่อไปของพวกเธอจะเริ่มขึ้นเร็๋วๆนี้ ส่วน ซูยอง สมาชิกในวงได้กล่าวให้ช่วยติดตามทัวร์คอนเสิร์ตต่อไปของพวกเธอ ('Love & Peace' Japan 3rd Tour) โดยมีการระบุว่าเวิลด์ทัวร์คอนเสิร์ตครั้งต่อไปของโซนยอชิแดจะจัดเพื่อโปรโมตมินิอัลบั้มชุดที่ 4 Mr.Mr.

อนึ่ง ในคอนเสิร์ตที่ฮ่องกงและมาเก๊านั้น Tasty วงดูโอ้สังกัด Woolim Label (ค่ายเพลงในเครือ S.M Cultures & Contents) ได้ขึ้นแสดงเพื่อเปิดโชว์

 รายการการแสดง 

การแสดงหลัก

 "Hoot"
 "Animal"
 "Talk Talk"
 "The Boys"
 "I Got A Boy"
 "Say Yes"
 "Dancing Queen"

 "Mr. Taxi" 
 "T.O.P."
 "Flower Power"

 "Paparazzi"
 "Run Devil Run"
 "Reflection"

 "Promise"
 "Baby Baby" 

 "I'm A Diamond"
 "Express 999"
 "Tell Me Your Wish (Genie)"
 "The Great Escape"  / Can't Take My Eyes Off You"

 "My J"
 "Kissing You" / "Way to Go"
 "Gee"
 "Forever"

 "Into The New World"
 "Love & Girls"
 "Oh!"
 "How Great Is Your Love"
 "Twinkle" 

ตารางการแสดง

 วันแสดง เมือง ประเทศ สถานที่แสดง 8 มิถุนายน พ.ศ. 2556 โซล เกาหลีใต้ โอลิมปิค ยิมนาสติก อารีนา 9 มิถุนายน พ.ศ. 2556 20 กรกฎาคม พ.ศ. 2556 ไทเป จีน ไทเป อารีนา 21 กรกฎาคม พ.ศ. 2556 14 กันยายน พ.ศ. 2556 จาการ์ตา อินโดนีเซีย มาตา เอลัง อินเตอร์เนชันแนล สเตเดี้ยม 12 ตุลาคม พ.ศ. 2556 สิงคโปร์ สิงคโปร์ อินดอร์ สเตเดี้ยม 9 พฤศจิกายน พ.ศ. 2556 ฮ่องกง จีน เอเชียเวิลด์ อารีนา 10 พฤศจิกายน พ.ศ. 2556 11 มกราคม พ.ศ. 2557 กรุงเทพมหานคร ไทย อิมแพ็ค อารีนา เมืองทองธานี 15 กุมภาพันธ์ พ.ศ. 2557 มาเก๊า จีน โคไต อารีนา
# ปลาปอมปาดัวร์เขียว
ปลาปอมปาดัวร์เขียว  ปลาน้ำจืดชนิดหนึ่ง ในวงศ์ปลาหมอสี (Cichlidae)

เป็นปลาปอมปาดัวร์ชนิดหนึ่ง แม้จะมีชื่อว่าเขียว แต่ทว่าสีพื้นลำตัวของปลาปอมปาดัวร์เขียวมักออกไปทางโทนสีเขียวอมเหลือง และมีลักษณะที่แตกต่างจากปลาปอมปาดัวร์ชนิดอื่น ๆ ที่เห็นได้ชัดเจน คือ มีจุดสีแดงคล้ายสนิมขนาดเล็กขึ้นกระจายอยู่ตามลำตัว ซึ่งจุดเหล่านี้เป็นลักษณะที่พบได้บ่อยในปลาปอมปาดัวร์เขียวโดยปลาแต่ละตัวอาจจะมีจำนวนจุด และการกระจายมากน้อยแตกต่างออกไปตามแต่ละตัว แต่อย่างน้อยจะต้องมีปรากฏลักษณะจุดเช่นนี้บริเวณรอบครีบทวารเสมอ โดยปลาตัวใดที่มีจุดดังกล่าวมากและเห็นชัดเจน โดยที่มีลวดลายสีเขียวมรกตขึ้นชัดเจนตามบริเวณแนวครีบหลังและครีบท้องด้วย จะเรียกว่า "Red spotted green"

ปลาปอมปาดัวร์เขียว พบในแหล่งน้ำที่เป็นน้ำสีชา หรือ "Black Water" เช่นเดียวกับปลาปอมปาดัวร์เฮคเคล (S. discus) แต่จะพบในสภาพที่มีความเป็นกรดเป็นด่าง หรือ pH น้อยกว่า คือ ประมาณ 5.0-6.0 จึงไม่พบว่าปลาปอมปาดัวร์ทั้งสองชนิดนี้อยู่ในแหล่งน้ำเดียวกันเลย นอกจากนี้แล้ว ปลาปอมปาดัวร์เขียวมีแหล่งกระจายพันธุ์เทียบกับปลาปอมปาดัวร์ชนิดอื่นแคบกว่า ดังนั้น จึงเป็นปลาที่ถูกจับนำมาขายในตลาดปลาสวยงามน้อยที่สุดในบรรดาปลาปอมปาดัวร์ทั้งหมด

การจำแนก
ปลาปอมปาดัวร์เขียว ยังถูกจำแนกออกเป็นชนิดย่อยได้อีก 3 ชนิด ได้แก่
S. a. aequifasciatus (ปลาปอมปาดัวร์เขียว หรือ Green discus)
S. a. axelrodi (ปลาปอมปาดัวร์น้ำตาล หรือ Brown discus)
S. a. haraldi (ปลาปอมปาดัวร์น้ำเงิน หรือ Blue discus)

แต่ทว่าการจำแนกเช่นนี้ยังไม่เป็นที่ยุติ เนื่องจากในระยะหลังนี้ได้มีนักมีนวิทยาบางคนได้เสนอให้ปรับเปลี่ยนวิธีการจำแนกชนิดของปลาปอมปาดัวร์เสียใหม่ โดยเสนอให้แยกปลาปอมปาดัวร์เขียวออกเป็นชนิดต่างหาก และรวมปลาปอมปาดัวร์น้ำตาลและปลาปอมปาดัวร์น้ำเงินเป็นชนิดเดียวกัน คือ S. haraldiหน้า 96-121, Wild Discus ทำความรู้จักปอมฯ ป่า. "Wild Ambition" โดย เอกราช กลิ่นบุปผา/Jack @ Brilliant Discus, น.สพ.ฐิตินันท์ เศียรอักษร, กองบรรณาธิการ. นิตยสาร Aquarium Biz ฉบับที่ 44 ปีที่ 4: กุมภาพันธ์ 2014
# ปลาปอมปาดัวร์น้ำตาล
ปลาปอมปาดัวร์น้ำตาล หรือ ปลาปอมปาดัวร์น้ำเงิน (หรือ Symphysodon aequifasciata haraldi) ปลาน้ำจืดชนิดหนึ่ง ในวงศ์ปลาหมอสี (Cichlidae) 

เป็นปลาปอมปาดัวร์ชนิดหนึ่ง ซึ่งในข้อมูลบางแหล่งจัดให้เป็นชนิดย่อยของปลาปอมปาดัวร์เขียว (S. aequifasciata) 

ปลาปอมปาดัวร์น้ำตาลมีลักษณะที่เห็นได้เด่นชัดคือ บริเวณกลางลำตัวไม่มีลวดลาย จะมีลายเฉพาะบริเวณส่วนหัว ครีบหลังกระโดงบนและล่าง ส่วนบริเวณกลางลำตัวจะเป็นสีน้ำตาลอ่อนหรือสีน้ำตาลเข้ม หรือกระทั่งเข้มไปเป็นสีแดง ขึ้นอยู่กับแหล่งน้ำที่อาศัย นอกจากนี้แล้วบางตัวยังอาจมีลายบั้งสีดำเห็นเด่นชัดเช่นเดียวกับปลาปอมปาดัวร์เฮคเคล (S. discus) อีกด้วย

ในอดีต ปลาปอมปาดัวร์น้ำตาล จะถูกแยกออกจากปลาปอมปาดัวร์น้ำเงิน แต่ในปัจจุบัน ได้มีนักมีนวิทยาบางคนได้เสนอให้รวมเป็นชนิดเดียวกัน (ดังนั้นจึงทำให้การจำแนกปลาปอมปาดัวร์เป็นชนิดต่าง ๆ จึงยังไม่มีข้อยุติ) โดยปลาปอมปาดัวร์น้ำเงิน เป็นปลาที่มีลายสีน้ำเงินหรือสีฟ้าขึ้นอยู่เกือบเต็มหรือเต็มลำตัว มากหรือน้อยขึ้นอยู่กับแหล่งน้ำที่อาศัย 

ปลาปอมปาดัวร์น้ำตาลนั้นเป็นต้นสายพันธุ์ของปลาปอมปาดัวร์ชนิดแรกที่ถูกนำมาเลี้ยงเป็นปลาสวยงาม ต่อมาได้ถูกพัฒนาสายพันธุ์จากการที่เป็นปลาป่ามาเป็นสีสันและลวดลายที่หลากหลายในปัจจุบัน โดยปลาปอมปาดัวร์น้ำตาลจะเป็นต้นสายพันธุ์ของ "ปลาปอมปาดัวร์ 5 สี" และปลาปอมปาดัวร์น้ำเงินเป็นต้นสายพันธุ์ของ "Red turquoise" หรือ "Blue turquoise" หรือในชื่อภาษาไทยว่า "ปลาปอมปาดัวร์ 7 สี" นั่นเอง
thumb|250px|left|ปลาปอมปาดัวร์น้ำเงิน
นอกจากนี้แล้ว ปลาปอมปาดัวร์น้ำตาลยังมีชื่อเรียกอื่นในวงการปลาสวยงามในประเทศไทยว่า "ปลาป่าแดง" ซึ่งปลาในกลุ่มปลาป่าแดง จัดเป็นปลาปอมปาดัวร์ชนิดที่หาซื้อได้ง่ายที่สุด เพราะเป็นชนิดที่พบได้มากที่สุดในธรรมชาติ ปลาป่าแดงจึงมีราคาซื้อขายที่ย่อมเยาที่สุด นอกจากนี้แล้ว ปลาปอมปาดัวร์น้ำตาล ที่พบในแหล่งน้ำต่าง ๆ ซึ่งมีสีสันหรือลวดลายแตกต่างออกไป จะมีชื่อเรียกทางการค้าต่างกันออกไป เช่น "อเลนคิวร์เรด" (Alenquer red) หมายถึง ปลาที่มาจากแม่น้ำอเลนคิวร์, "อิคาเรด" (Içá red)  เป็นปลาปอมปาดัวร์น้ำตาลที่มีเส้นข้างลำตัวเส้นที่ 5 เป็นสีดำเข้มหรือเทาเข้มชัดเจนคล้ายกับปลาปอมปาดัวร์เฮคเคล แต่แถบแรกจะมีขนาดแคบกว่า แรกเริ่มปลาลักษณะนี้พบได้ในแม่น้ำอิคา ในประเทศเปรู แต่ปัจจุบันพบได้ในแหล่งน้ำอื่น ๆ ด้วย, "รอยัลบลู" (Royal blue) เป็นปลาปอมปาดัวร์น้ำเงินที่มีลวดลายขึ้นจนเต็มตัวเห็นได้ชัดเจน ลักษระเช่นนี้หาได้ยากเพราะส่วนใหญ่มักมีลายขึ้นเพียงบริเวณขอบด้านบนและด้านล่างของลำตัวเท่านั้น ทำให้ปลาปอมปาดัวร์รอยัลบลูมีราคาซื้อขายที่สูงมาก หน้า 96-121, Wild Discus ทำความรู้จักปอมฯ ป่า. "Wild Ambition" โดย เอกราช กลิ่นบุปผา/Jack @ Brilliant Discus, น.สพ.ฐิตินันท์ เศียรอักษร, กองบรรณาธิการ. นิตยสาร Aquarium Biz ฉบับที่ 44 ปีที่ 4: กุมภาพันธ์ 2014
# การจลาจลในนูกูอาโลฟา พ.ศ. 2549
การจลาจลในนูกูอาโลฟา พ.ศ. 2549 เป็นการจลาจลที่เกิดขึ้นในวันที่ 16 พฤศจิกายน พ.ศ. 2549 ในกรุงนูกูอาโลฟา เมืองหลวงของประเทศตองงา การจลาจลในครั้งนี้เกิดจากความไม่พอในกระบวนการการปฏิรูปประชาธิปไตยภายในประเทศซึ่งล่าช้าเป็นอย่างมาก ด้วยความไม่พอใจดังกล่าวนำไปสู่การประท้วงตามท้องถนน การทำลายทรัพย์สินรวมไปถึงการเผาอาคารพาณิชย์เป็นจำนวนมาก ก่อให้เกิดการประกาศสถานการณ์ฉุกเฉินในเวลาต่อมา
# หมายเลขโทรศัพท์ในประเทศตองงา
รหัสโทรศัพท์: +676
International Call Prefix: 00

yy xxx      โทรภายในตองงา

+676 yy xxx  โทรจากภายนอกตองงา

แผนหมายเลขโทรศัพท์ในตองงา
รหัสโทรศัพท์http://www.itu.int/oth/T02020000D3/enรหัสโทรศัพท์พื้นที่20นูกูอาโลฟา21นูกูอาโลฟา22นูกูอาโลฟา23นูกูอาโลฟา24นูกูอาโลฟา25นูกูอาโลฟา26นูกูอาโลฟา27นูกูอาโลฟา28นูกูอาโลฟา29เปอา31มูอา32มูอา33โกโลงา34โกโลงา35นากูโล36นากูโล37ไวนี38ไวนี41มาซีลาเนอา42มาซีลาเนอา43มาตางีอาเก44มาตางีอาเก50เออัว60ฮาอะไป70เนอิอาฟู71เนอิอาฟู74เนอิอาฟู79เนอิอาฟู80นีอูอาโฟอาอู85นีอูอาโตปูตาปู

รหัสโทรศัพท์เคลื่อนที่http://www.itu.int/oth/T02020000D3/enรหัสโทรศัพท์พื้นที่87โตงาตาปู88วาวาอู89ฮาอะไป

โทรศัพท์เคลื่อนที่ที่ให้บริการโดย U-Call Mobile จะมีรหัสนำหน้าสองหลัก ได้แก่ 15, 16, 17, 18 หรือ 19
# สถานีรถไฟเบอร์ลินตะวันออก
สถานีรถไฟเบอร์ลินตะวันออก เป็นสถานีรถไฟที่เคยเป็นสถานีปลายทางในอดีต เป็นสถานีรถไฟที่สำคัญอีกแห่งหนึ่งในกรุงเบอร์ลิน ประเทศเยอรมนี ตั้งอยู่ในเขตเทศบาล Friedrichshain มีการเปลี่ยนชื่อสถานีอยู่บ่อยครั้ง ชื่อเดิมคือ สถานีรถไฟกลางเบอร์ลิน (ค.ศ. 1987-1998) ซึ่งสถานีรถไฟกลางนั้น ได้ย้ายไปตั้งอีกแห่ง ตั้งแต่วันที่ 26 พฤษภาคม ค.ศ. 2006 ทำให้สถานีนี้ ไม่ได้เป็นสถานีปลายทางอีกต่อไป

สถานีรถไฟมีจำนวน 11 ราง และ 9 ชานชาลา โดยมี 5 ชานชาลา สำหรับรถไฟทางไกล และอีก 4 ชานชาลา สำหรับรถไฟชานเมือง (เอส-บาห์น)

สถานีรถไฟแห่งนี้ ปรากฏในภาพยนตร์เรื่อง The Bourne Supremacy (2004)
# สถานีรถไฟหลักมิวนิก
สถานีรถไฟหลักมิวนิก หรือ มึนเชินเฮาพท์บานโฮฟ  เป็นสถานีกลางของนครมิวนิก ประเทศเยอรมนี เป็นหนึ่งในสามสถานีรถไฟภายในเมืองที่มีรถไฟทางไกลให้บริการ อีกสองสถานีที่ว่าคือ มึนเชินอ็อสท์ (München Ost) และมึนเชินพาซิง (München-Pasing) สถานีรถไฟแห่งนี้มีผู้ใช้บริการราว 450,000 คนต่อวัน มีชานชาลาของสายหลัก 32 ชานชาลา และชานชาลาของรถไฟเมือง 6 ชานชาลา และรถไฟใต้ดิน 2 ชานชาลา นอกจากให้บริการรถไฟแล้ว สถานีแห่งนี้ยังให้บริการรถรางเมืองและรถโดยสารประจำทางสาย 16, 17, 20, 21 และ 22

มึนเชินเฮาพท์บานโฮฟเดิมตั้งอยู่ห่างจากที่ตั้งปัจจุบันไปทางทิศตะวันตกราว 800 เมตร ก่อสร้างขึ้นใน ค.ศ. 1839 ส่วนสถานีที่ตั้งในปัจจุบันก่อสร้างขึ้นใน ค.ศ. 1849 และได้รับการสร้างใหม่หลายครั้ง ซึ่งรวมไปถึงอาคารสถานีหลักที่มีการสร้างใหม่เพื่อทดแทนอาคารเดิมที่เสียหายจากการทิ้งระเบิดในช่วงสงครามโลกครั้งที่สอง
# สถานีรถไฟกลางไลพ์ซิช
สถานีรถไฟกลางไลพ์ซิช เป็นสถานีขนาดใหญ่ที่สุดในโลก ในด้านเนื้อที่ใช้สอย มีเนื้อที่ประมาณ 83,460 ตารางเมตร เป็นสถานีรถไฟแห่งหลักในเมืองไลพ์ซิช รัฐซัคเซิน ประเทศเยอรมนี มีจำนวนสถานี 24 ชานชาลา (เดิมมี 26 ชานชาลา) สถาปัตยกรรมสถานีเป็นแบบหลังคาโค้ง หรือเรียกว่า "ลำโพง" รวมทั้งหมด 6 ลำโพง มีจำนวนผู้โดยสาร 120,000 คนต่อวันShopping und Service – 140 Geschäfte laden zum Bummeln und Verweilen ein . Accessed 13 December 2008

นอกจากสถานีนี้จะเป็นสถานีรถไฟที่มีขนาดใหญ่แล้ว ยังเป็นศูนย์การค้าในตัวอีกด้วยhttp://www.promenaden-hauptbahnhof-leipzig.de/
# ดอนต์ครายแดดดี
ดอนต์ครายแดดดี  เป็นเพลงที่แต่งโดย สก๊อตต์ เดวิส (รู้จักกันดีในชื่อ แม็ก เดวิส) และบันทึกเสียงโดย เอลวิส เพรสลีย์ ในวันที่ 15 มกราคม ค.ศ. 1969 และวางจำหน่ายเป็นซิงเกิล บางคนคิดว่ามันเป็นเพลงปลอบใจพิจารณาว่าพ่อของเอลวิสกลายเป็นพ่อม่ายกับการตายของภรรยาของเขาในปี ค.ศ. 1958 

แหล่งข้อมูลอื่น
 Elvis fans' comments and feelings about "Don't Cry Daddy" song
# อินเดอะกรีตโต
อินเดอะกรีตโต  เป็นเพลงที่เขียนโดย แม็ค เดวิส และทำให้มีชื่อเสียงโดย เอลวิส เพรสลีย์ ผู้ที่กลับมาฮิตในปี ค.ศ. 1969 วางจำหน่ายในรูปแบบ 45 rpm single พร้อมด้วย Any Day Now ในรูปแบบ flip side

แหล่งข้อมูลอื่น
Elvis and Lisa Marie Presley: "In the Ghetto"  (music video) at Spinner.com
# พอร์ไฟเรียเป็นพักๆ แบบเฉียบพลัน
พอร์ไฟเรียเป็นพักๆ แบบเฉียบพลัน  เป็นโรคของระบบเมตาบอลิซึมที่ถ่ายทอดทางพันธุกรรมแบบออโตโซมลักษณะเด่นที่พบน้อยโรคหนึ่ง มีผลกระทบต่อกระบวนการการสร้างโปรตีนฮีมซึ่งเป็นส่วนหนึ่งของฮีโมโกลบินที่มีหน้าที่จับกับออกซิเจน
# ดอนต์บีครูเอล
ดอนต์บีครูเอล  เป็นเพลงที่บันทึกเสียงโดย เอลวิส เพรสลีย์ และเขียนโดย ออติส แบล็คเวลล์ ในปี ค.ศ. 1956Victor (2008), The Elvis Encyclopedia, p.115-116 ต่อมาได้รับการเข้าสู่ Grammy Hall of Fame ในปี ค.ศ. 2002 เพลงนี้มีการจัดอันดับในปัจจุบันเป็นเพลงที่ยิ่งใหญ่ที่สุดอันดับที่ 92 ของเวลาทั้งหมดรวมทั้งเป็นเพลงที่ห้าที่ดีที่สุดของปี ค.ศ. 1956 โดย Acclaimed Music
# ดาวเรืองเม็กซิโก
ดาวเรืองเม็กซิโก  เป็นพืชล้มลุกในวงศ์ Asteraceae ทุกส่วนของต้นมีกลิ่นหอม ใบรูปหอก ขอบใบจักละเอียด ดอกสีเหลืองสด พบในเม็กซิโก มีสารกลุ่มแลกโตน เทอร์พีน คูมารินส์ ทำให้เกิดความมึนงง สับสน ลำต้นแห้งใช้เผาไล่แมลง
# มันขี้หนู
มันขี้หนู  เป็นพืชในวงศ์ Lamiaceae เป็นไม้ล้มลุก อายุยืน กิ่งอวบน้ำ สะสมอาหารที่รากเป็นหัว สีออกดำ น้ำตาล หรือสีออกแดง ออกขาว ลำต้นเป็นสี่เหลี่ยม ใบค่อนข้างหนา อวบน้ำ ขยี้แล้วมีกลิ่นหอม ขอบใบหยักเป็นซี่หยาบๆ เป็นพืชที่มีความหลากหลายและแบ่งเป็นพันธุ์ตามสีของหัว ถิ่นกำเนิดอยู่ในเขตร้อนของแอฟริกาหรือมาดากัสการ์ มีปลูกทั่วไปในมาดากัสการ์ ศรีลังกา อินเดีย และเอเชียตะวันออกเฉียงใต้ หัวมีกลิ่นหอม 
thumb|left|ดอกมันขี้หนู
thumb|หัวมันขี้หนู
การใช้ประโยชน์
นิยมทำให้สุกแล้วนำมารับประทาน บางครั้งรับประทานสด หัวอ่อนสีขาว นิยมใส่ในแกงหรือใช้เป็นผัก ในอินโดนีเซียนำไปบดใช้แทนมันฝรั่ง ใบต้มสุก รับประทานเป็นผัก ในแอฟริกาทางตอนใต้และเอธิโอเปีย ใช้หัวเป็นอาหารเช่นกัน ในไทยนิยมใส่ในแกงส้ม แกงไตปลา แกงกะทิ ต้มจิ้มน้ำตาลปี๊บ กินเป็นของหวาน นำไปต้มกับเกลือให้ออกรสเค็ม กินสดหรือหุงกับข้าว180 ตำรับ ผักพื้นบ้านอาหารไทย. พิมพ์ครั้งที่ 2. กรุงเทพฯ: แสงแดด. 2551.
# อนิยาม
สำหรับวิชาคณิตศาสตร์ ตรรกศาสตร์ และระบบรูปนัย อนิยาม คือแนวคิดที่ไม่ได้นิยาม ที่สำคัญอนิยามไม่ได้นิยามโดยแนวคิดที่นิยามไว้ก่อนหน้า แต่เกิดจากแรงบันดาลใจโดยวิสาสะ โดยมากเกิดจากสหัชญาณ และประสบการณ์ในชีวิตประจำวัน บทบาทของอนิยามในทฤษฎีบทสัจพจน์ หรือระบบรูปนัยอื่น ๆ เหมือนกันกับบทบาทของอนิยาม

อนิยามในวิชาทฤษฎีสัจพจน์ บางครั้งจะกล่าวว่า "ได้นิยาม" โดยอนิยามอย่างน้อยหนึ่งอนิยาม แต่อาจทำให้เข้าใจผิดได้ ระบบรูปนัยไม่สามารถกำจัดอนิยามทั้งหลายได้เพราะการนิยามถอยหลังอนันต์ครั้ง

อัลเฟรด ตาร์สกี อธิบายบทบาทของอนิยามไว้ดังนี้:
เมื่อเราตั้งกฎอย่างหนึ่ง เราแยกแยะชุดของนิยามมาชุดเล็ก ๆ นิยามชุดนี้เราสามารถเข้าใจได้ทันที และเราเรียกการแสดงนี้เราเรียกว่า ศัพท์พื้นฐาน หรือ อนิยาม และเรานำศัพท์เหล่านี้มาใช้งานโดยไม่ทราบความหมาย ในขณะเดียวกันเรานำหลักการนี้มาใช้: จะไม่ใช้ศัพท์ใด ๆ ในกฎนี้มาพิจารณา เว้นแต่ความหมายได้กำหนดโดยอนิยามหรือศัพท์ใด ๆ ที่อธิบายความหมายไว้ก่อนหน้า ประโยคที่ตัดสินความหมายของศัพท์ด้วยวิธีนี้เรียก นิยาม...

ความคิดรวบยอดพื้นฐานของ เซต ในทฤษฎีเซตเชิงสัจพจน์เป็นตัวอย่างของอนิยาม มารี ไทล์ เขียน:
'นิยาม' ของ 'เซต' เป็นคำนิยามน้อยกว่าการอธิบายบางสิ่งซึ่งได้สถานะของศัพท์พื้นฐานอันไม่ได้นิยาม
มีหลักฐานแสดงว่าเธอยกคำพูดของเฟลิก เฮาส์ดอร์ฟฟ์ว่า : "เซตสร้างขึ้นโดยจัดวัตถุเดี่ยว ๆ รวมกันเป็นเซตทั้งเซต เซตเป็นความคิดแบบพหูพจน์เป็นหน่วยเดียว"

เมื่อระบบสัจพจน์ระบบหนึ่งเริ่มกล่าวถึงสัจพจน์ อนิยามอาจไม่ได้กล่าวถึงอย่างแจ่มแจ้ง ซูซาน ฮาก (1978) เขียนว่า "เซตของอนิยามบางครั้งกล่าวว่าให้นิยามโดยอ้อมของอนิยาม"

ตัวอย่าง พบใน
 ทฤษฎีเซตสามัญ เซตว่างเป็นอนิยาม (การกล่าวว่าเซตว่างมีอยู่เป็นสัจพจน์โดยอ้อม)
 สัจพจน์ของเปอาโน ฟังก์ชันตัวตามหลังและเลขศูนย์เป็นอนิยาม
 ระบบสัจพจน์ อนิยามจะขึ้นอยู่กับเซตของสัจพจน์ที่เลือกมาสำหรับระบบ เรื่องนี้อธิบายโดยอเลสซานโดร ปาโดอา ที่การประชุมนานาชาติของนักคณิตศาสตร์ ในปารัสในปี 1900
 เรขาคณิตแบบยุคลิด ภายใต้ระบบสัจพจน์ของดาฟิด ฮิลแบร์ท อนิยามได้แก่ จุด, เส้น, ระนาบ, ความเท่ากันทุกประการ, การอยู่ระหว่าง และ การเชื่อมต่อ
 เรขาคณิตแบบยุคลิด ภายใต้ระบบสัจพจน์ของจูเซ็ปเป เปอาโน อนิยามได้แก่ จุด, ส่วนของเส้นตรง และ การเคลื่อนไหว
 ปรัชญาคณิตศาสตร์ เบอร์ทรันด์ รัสเซลล์พิจารณา "สิ่งที่ไม่สามารถนิยามได้ในคณิตศาสตร์" ว่าสร้างกรณีความเป็นตรรกศาสตร์ ในหนังสือ The Principles of Mathematics (1903) ที่เขาเขียน
# เวกมีอัป (เพลงมาอิ คูรากิ)
เวคมีอัป  เป็นดีวิดีซิงเกิลลำดับที่ 2 (ซิงเกิลลำดับที่ 41 จากทั้งหมด) ของ ไม คุรากิ  ออกจำหน่ายวันที่ 26 กุมภาพันธ์  พ.ศ. 2557
 ข้อมูลเพลง 
เวคมีอัป เป็นดีวิดีซิงเกิลลำดับที่ 2 ของไม คุรากิ เป็นซิงเกิลในรอบ 1 ปี หลังซิงเกิลทรายอะเกน เวคมีอัปเป็นเพลงประกอบภาพยนตร์เรื่องแม่มดน้อยกิกิภาคคนแสดงที่จะฉายในวันที่ 1 มีนาคม โดยเปิดตัวหนังไปเมื่อวันที่ 20 กุมภาพันธ์ ที่ศาลเจ้าฮานะโซะโนะในกรุงโตเกียว พร้อมกับนักแสดงในเรื่องนี้  ซิงเกิลนี้เป็นซิงเกิลแรกในโปรเจกต์ฉลองครอบรอบ 15 ปีในวงการบันเทิงของเธอ โดยมิวสิกวิดีโอของเพลงนี้ได้นำนักแสดงนำของเรื่องแม่มดน้อยกิกิภาคคนแสดงคือ โคชิบะ ฟุอุกะ  มาเล่นด้วย 

เพลง always giving my heart เป็น 1 ใน 3 เพลงเดโมที่เปิดโหวตเพื่อที่จะทำเพลงใหม่สำหรับบรรจุลงในอัลบั้ม request album ที่จะออกจำหน่ายในกลางปีนี้ แต่ไม่ได้รับคัดเลือกให้ใส่ลงไปในอัลบั้มนี้ ภายหลังในเดือนพฤษภาคม เพลงนี้ได้ถูกนำไปประกอบการ์ตูนเรื่อง Neko no dayan  ตั้งแต่วันที่ 3 พฤษภาคม เป็นต้นไป  

เวคมีอัป เป็นดีวิดีแรกในรอบ 10 ปีหลังจาก My Refection ในปี 2547 ที่ติดท็อป 3 ในดีวิดีชาร์ต แต่อย่างไรก็ตาม ก็เป็นซิงเกิลแรกที่มียอดขายเปิดตัวน้อยกว่า 1 หมื่นชุด 

 รายชื่อเพลง 
ทุกเพลง เนื้อร้อง แต่งโดย ไม คุรากิ ทำนองและเรียบเรียงโดย Tokunaga Akihito

ชาร์ต
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรก/วันแรกยอดขายรวมอยู่ในชาร์ต26 กุมภาพันธ์  พ.ศ. 2557Oricon Daily Charts (รวม)24,69426 กุมภาพันธ์  พ.ศ. 2557Oricon Daily Charts (เฉพาะ DVD ประเภทดนตรี)226 กุมภาพันธ์  พ.ศ. 2557Oricon Weekly Charts (รวม)2 9,208 12,3846 สัปดาห์26 กุมภาพันธ์  พ.ศ. 2557Oricon Weekly Charts (เฉพาะ DVD ประเภทดนตรี)2 

Billboard Japan
วางจำหน่ายชาร์ตอันดับสูงสุด26 กุมภาพันธ์  พ.ศ. 2557Billboard Japan Hot 100 7526 กุมภาพันธ์  พ.ศ. 2557Billboard Japan Hot 100 Airplay 58
Recochoku
วางจำหน่ายชาร์ตอันดับสูงสุด26 กุมภาพันธ์  พ.ศ. 2557Single Weekly Chart 3426 กุมภาพันธ์  พ.ศ. 2557Single Weekly Chart (ประเภท J-POP) 2826 กุมภาพันธ์  พ.ศ. 2557Chaku Uta Full Chart 3526 กุมภาพันธ์  พ.ศ. 2557Ringback Tones Chart 97

 การนำไปใช้ 
 Wake me up : เพลงประกอบภาพยนตร์เรื่องแม่มดน้อยกิกิภาคคนแสดง
 always giving my heart : เพลงประกอบการ์ตูนเรื่อง Neko no dayan  
 อ้างอิง
# จี.โอ
ช็อง พย็อง-ฮี(; เกิดเมื่อ 6 พฤศจิกายน 2530) เป็น นักร้อง นักแสดง พิธีกร ชาวเกาหลีใต้ รู้จักในสถานะสมาชิกboy bandวงMBLAQ.

ผลงานเพลง
รวมศิลปิน
ปี ชื่อเพลงนักร้องอื่น ๆตำแหน่งอัลบั้มKOR2010 "Let's Go"Changmin, Jun.k, Gayoon, Kahi, Junhyung, Luna, Seohyun, Gyuri, Min, Jaekyung, JiEun, Jonghyun, Sungmin, G.NA, Seo In Kook, Son Dambi, IU, Bumkey (2wins) and Anna.113Group of 20

ซิงเกิลเดียว
ปีชื่อเพลงอัลบั้ม2011 "Even In My Dreams"Even In My Dreams single album2013 "Play That Song"Play That Song digital single

ผลงาน
เพลงวิดีโอ
ปีSong ชื่อเพลงศิลปิน2010"I Can't Tell you This is The End" J.ae"O-IWI-O" Nassun2011"Let's Go (KOR)" G20"Let's Go (ENG)" G202012"I Will Show You" Ailee

โทรทัศน์
YearTitleRoleNetwork2009Idol Army Himself MBCArt of Seduction HimselfMnet2010Housewife Kim Kwang Ja's Third Activities Cameo MBCMaking the Artist Himself GOMTVMBLAQ Goes To School Himself Mnet2011100 Points Out of 100 Points aka "Oh! My School" Himself KBSSesame Player Himself MnetImmortal Song 2 Himself KBS2012The Voice of Korea Himself MnetMBLAQ's Hello Baby Himself KBSIdol Manager Himself MBCSalamander Guru and the Shadows Himself (cameo) (ep. 8) SBSStrongest K-Pop Survival Himself (cameo) Channel AGhostLee Tae Kyun SBS2013Couple Clinic – Love and War 2Joo Won KBS

แหล่งข้อมูลอื่น
# บอซซาโนวาเบบี
บอซซาโนวาเบบี  เป็นเพลงที่แต่งขึ้นโดย เจอร์รี ลีเบอร์ และไมค์ สโตลเลอร์ และบันทึกเสียงในวันที่ 22 มกราคม ค.ศ. 1963 ในค่ายอาร์ซีเอเรเคิดส์ โดย เอลวิส เพรสลีย์ ที่แนชวิลล์ ,รัฐเทนเนสซีElvis Discography - 1963 เป็นส่วนหนึ่งของเพลงภาพเคลื่อนไหว Fun in Acapulco

เพลงนี้ถูกจัดอยู่ในอันดับที่ 8 ของชาร์ตป็อป บิลบอร์ดฮอต 100Billboard Chart Statistics - Top 20 pop Singles และอันดับที่ 20 ของ Billboard R&B Singles chart ในปี ค.ศ. 1963Billboard Top 20 R&B Singles
# เวกมีอัป
เวกมีอัป  อาจหมายถึง

 "เวกมีอัป" (เพลงอะวีชี) ค.ศ. 2013
 "เวกมีอัป" (เพลงมาอิ คูรากิ) ค.ศ. 2014
 "เวกมีอัป" (เพลงทไวซ์) ค.ศ. 2018
# แคนต์เฮลพ์ฟอลลิงอินเลิฟ
แคนต์เฮลพ์ฟอลลิงอินเลิฟ  เป็นเพลงป็อปต้นฉบับของนักร้องชาวอเมริกัน เอลวิส เพรสลีย์ และจัดจำหน่ายโดย Gladys Music, Elvis Presley's publishing company แต่งโดย Hugo Peretti, Luigi Creatore และGeorge David Weiss เป็นเพลงที่อยู่ในภาพยนตร์เรื่อง Blue Hawaii ต่อมาในช่วงสี่ทศวรรษที่ผ่านมาเพลงนี้ถูกบันทึกโดยศิลปินอื่น ๆ อีกมากมาย
# ไอนีดยัวร์เลิฟทูไนต์
ไอนีดยัวร์เลิฟทูไนท์  เป็นเพลงที่แต่งโดย Sid Wayne และBix Reichner และบันทึกเสียงโดย เอลวิส เพรสลีย์ ในวันที่ 10 มิถุนายน ค.ศ. 1958 ในที่ RCA Studio B เมืองแนชวิลล์ ,รัฐเทนเนสซีI Need your Love Tonight - Elvis Presley Australia

เพลงนี้ติดอันดับที่ 4 ของชาร์ตซิงเกิลป็อป บิลบอร์ด ในปี ค.ศ. 1959Billboard Chart Statistics - Top 20 pop Singles
# ลิตเติลซิสเตอร์ (เพลงเอลวิส เพรสลีย์)
ลิตเติลซิสเตอร์  เป็นเพลงร็อกแอนด์โรล ที่แต่งโดย ด็อก โบมัส และมอร์ต ชูแมน เป็นเพลงต้นฉบับที่วางจำหน่ายเป็นซิงเกิลในปี ค.ศ. 1961 โดย นักร้องชาวอเมริกัน เอลวิส เพรสลีย์ ผู้ที่ทำให้เพลงกลายเป็นเพลงฮิตอันดับที่ 5 ของบิลบอร์ดฮอต 100 ซิงเกิลนี้ติดอันดับที่ 1 ในสหราชอาณาจักร

เพลงนี้ต่อมาได้รับการขับร้องโดยศิลปินมากมาย เช่น ไดวท์ โยแคม ,โรเบิร์ต แพลนต์ ,เดอะ ไนท์ฮอร์กส ,เดอะ สแตกเกอร์ส ,เพิร์ลแจม ,ไรย์ คูเดอร์ และเจสซี และริปเปอร์ เวอร์ชันของโยแคมติดอันดับที่ 7 ของชาร์ตซิงเกิลคันทรี บิลบอร์ด ในปี ค.ศ. 1987

อันดับ
เอลวิส เพรสลีย์
Chart (1961)ยอดสูงสุดU.S. Billboard Hot 1005
# วันไนต์ (เพลง)
วันไนท์  เป็นเพลงที่แต่งโดยเดฟ บาร์โธโลมิว, เพิร์ล คิง และแอนนิต้า สไตแมน และได้รับความนิยมโดย เอลวิส เพรสลีย์ วางจำหน่ายในรูปแบบ double A-side พร้อมกับ "I Got Stung" เพลงนี้ถูกจัดอยู่ในอันดับที่ 1 ถึง 2 ครั้งของชาร์ตซิงเกิลแห่งสหราชอาณาจักร ในสหรัฐอเมริกา "One Night" ถูกจัดอยู่ในอันดับที่ 4 ของชาร์ตซิงเกิลป็อป และอันดับที่ 10 ของชาร์ตซิงเกิล R&B
# ทูมัช (เพลงเอลวิส เพรสลีย์)
ทูมัช  เป็นเพลงบันทึกเสียงที่ฮิตอันดับที่ 1 ของเอลวิส เพรสลีย์ และจัดจำหน่ายโดย เอลวิส เพรสลีย์ มิวสิก ในปี ค.ศ. 1956 เพลงนี้แต่งโดย ลี โรเซ็นเบิร์ก ,เบอร์นาร์ด ไวย์นแมน บันทึกเสียงครั้งแรกในปี ค.ศ. 1954 โดย เบอร์นาร์ด ฮาร์ดิสัน ในค่าย Republic Records ต่อมาเอลวิส เพรสลีย์ ได้บันทึกเสียงในกันยายน ค.ศ. 1956

อันดับ
 อันดับ (1957) ยอดสูงสุด U.S. Billboard Top 100 2 U.S. Billboard Hot Country Singles 3 U.S. Billboard Hot R&B Singles 3
# แท็บลอยด์จังกี
แท็ปลอยด์ จันเกิล  เป็นเพลงป็อปที่บันทึกเสียงโดยนักร้องชาวอเมริกัน ไมเคิล แจ็กสัน เพลงนี้ปรากฏอยู่ในแทร็กที่ 11 ในสตูดิโอส์อัลบั้มที่ 9 ของแจ็กสัน HIStory: Past, Present and Future, Book I วางจำหน่ายในปี ค.ศ. 1995 ในรูปแบบ 2 แผ่น

เพลงที่ได้รับความคิดเห็นเชิงบวกจากนักวิจารณ์เพลง "Tabloid Junkie" เป็นเพลงป็อปร็อคกับเนื้อเพลงที่เกี่ยวข้องกับสื่ออคติและการรายงานข่าวเชิงลบของข่าวลือเกี่ยวกับแจ็คสันและชีวิตส่วนตัวของเขาคล้ายกับเพลงก่อนบันทึกโดยแจ็คสัน "Tabloid Junkie" เป็นเพลงที่เจ็ดใน HIStory: Past, Present And Future, Book I ที่มีวัตถุประสงค์เพื่อสื่อ แทร็คนี้ไม่ได้ถูกปล่อยออกมาเป็นซิงเกิล

 รายการเพลง 
 Album track:
 "Tabloid Junkie" - 4:32